સરફરાઝ શેખ, અમદાવાદ- એક બાજુ શહેરમાં ટ્રાફિક ડ્રાઈવ અંતર્ગત નિયમોનું ઉલ્લંઘન કરનારા વાહનચાલકો સામે કડક પગલા લેવામાં આવી રહ્યા છે, ત્યારે સ્ટેટ ટ્રાફિક બ્રાન્ચ દ્વારા પણ ટ્રાફિક સિગ્નલ પર લોકોએ લાંબો સમય ઉભા ન રહેવુ પડે તેવા પ્રયાસ કરવામાં આવી રહ્યા છે. સ્ટેટ ટ્રાફિક બ્રાન્ચ AMCને પત્ર લખીને ટ્રાફિક સિગ્નલ્સના ટાઈમ સમકાલીન કરવાની માંગ કરી છે, જેથી વ્યસ્ત કલાકોમાં વાહનોની અવરજવર સતત ચાલુ રહે.